
谞讚专讬诐 讻讘 注"讘 - 驻讬专讜砖 砖讟讬讬谞讝诇抓

诇讗 注讘专讬谞谉 讬专讚谞讗 [注讘专谞讜 讗转 讛讬专讚谉] 讜讗诐 讻谉 注讚讬讬谉 讘讞讜抓 诇讗专抓 讛讬讬谞讜, 讜砖诐 讛讜讗 讛诪拽讜诐 诇拽诇诇转 "诇讘 专讙讝".


讗诪专 专讘讛 讘专 专讘 讛讜谞讗: 讻诇 讛讻讜注住, 讘讗讜转讛 砖注讛 讗驻讬诇讜 砖讻讬谞讛 讗讬谞讛 讞砖讜讘讛 讻谞讙讚讜, 砖谞讗诪专: "专砖注 讻讙讘讛 讗驻讜 讘诇 讬讚专砖 讗讬谉 讗诇讛讬诐 讻诇 诪讝诪讜转讬讜" (转讛诇讬诐 讬, 讚). 专' 讬专诪讬讛 诪讚讬驻转讬 讗诪专: 讻诇 讛讻讜注住 诪砖讻讞 转诇诪讜讚讜 讜诪讜住讬祝 讟讬驻砖讜转, 砖谞讗诪专: "讻讬 讻注住 讘讞讬拽 讻住讬诇讬诐 讬谞讜讞" (拽讛诇转 讝, 讟), 讜讻转讬讘 [讜谞讗诪专]: "讜讻住讬诇 讬驻专砖 讗讜诇转" (诪砖诇讬 讬讙, 讟讝), 讻讬讜谉 砖讛讻讜注住 谞注砖讛 讻住讬诇, 讛专讬讛讜 驻讜专住 讜诪讙讚讬诇 讗转 讛讗讬讜讜诇转. 专讘 谞讞诪谉 讘专 讬爪讞拽 讗诪专: 讛讻讜注住 讘讬讚讜注 砖注讜谞讜转讬讜 诪专讜讘讬谉 诪讝讻讬讜转讬讜, 砖谞讗诪专: "讜讘注诇 讞诪讛 专讘 驻砖注" (诪砖诇讬 讻讟, 讻讘).


讗诪专 专讘 讗讚讗 讘专讘讬 讞谞讬谞讗: 讗诇诪诇讗 (诇讗) 讞讟讗讜 讬砖专讗诇 讘讝诪谞诐 诇讗 谞讬转谉 诇讛诐 讗诇讗 讞诪砖讛 讞讜诪砖讬 转讜专讛 讜住驻专 讬讛讜砖注 讘诇讘讚, 讜诪讚讜注 住驻专 讬讛讜砖注 鈥� 砖注专讻讛 砖诇 讗专抓 讬砖专讗诇 讛讜讗, 讬砖 讘讜 讞诇讜拽转 讗专抓 讬砖专讗诇 诇谞讞诇转 讛砖讘讟讬诐 讜诇讻谉 讛讬讛 讘讜 爪讜专讱 诇讚讜专讜转. 讗讘诇 砖讗专 住驻专讬 讛谞讘讬讗讬诐 讛诐 讘注爪诐 转讜诇讚讛 砖诇 诪讛 砖讛讻注讬住讜 讗转 讛拽讚讜砖 讘专讜讱 讛讜讗 讜砖诇讞 谞讘讬讗讬诐 诇讛讜讻讬讞 讗讜转诐. 诪讗讬 讟注诪讗 [诪讛 讟注诐, 专诪讝] 讛讚讘专 鈥� 砖谞讗诪专: "讻讬 讘专讘 讞讻诪讛 专讘 讻注住" (拽讛诇转 讗, 讬讞), 讻诇讜诪专, 专讜讘 讛讞讻诪讛 砖讬砖 诇谞讜 讘拽讘诇转 讻诇 住驻专讬 讛诪拽专讗 讛讬讗 转讜爪讗讛 砖诇 专讜讘 讻注住 砖讛讻注住谞讜 讗转 讛拽讚讜砖 讘专讜讱 讛讜讗.


讗 讗诪专 专' 讗住讬: 讗讬谉 谞讝拽拽讬谉 诇讛转讬专 诇诪讬 砖谞讚专 谞讚专 讜谞砖讘注 讘"讗诇讛讬 讬砖专讗诇", 诇驻讬 砖讛讜讗 谞讚专 讞诪讜专, 砖讛讜爪讬讗 诪驻讬讜 砖讘讜注讛 讘砖诐 讛', 讞讜抓 诪诪拽专讛 砖谞砖讘注 讘"讗诇讜拽讬 讬砖专讗诇" 讜讗诪专 "拽讜谞诐 讗砖转讬 谞讛谞讬转 诇讬 诪砖讜诐 砖讙谞讘讛 讗转 讻讬住讬 (讗专谞拽讬) 讗讜 砖讛讻转讛 讗转 讘谞讬" 讜谞讜讚注 砖诇讗 讙谞讘讛 讜砖诇讗 讛讻转讜, 砖讘讻讙讜谉 讝讛 谞讝拽拽讬诐 诇讜 讻讬讜谉 砖讛讬讛 讝讛 谞讚专 讟注讜转, 讗讘诇 讘诪拽专讛 讗讞专 讗讬谉 谞讝拽拽讬诐 诇诪讬 砖谞砖讘注 讻讱.


诪住讜驻专: 讛讛讬讗 讚讗转讗讬 诇拽诪讬讛 [讗砖讛 讗讞转 砖讘讗讛 诇驻谞讬] 专讘 讗住讬 砖讬转讬专 诇讛 讗转 谞讚专讛, 讗诪专 诇讛: 讘诪讗讬 [讘诪讛] 讘讗讬讝讜 诇砖讜谉 谞讚专转? 讗诪专讛 诇讜: 讘"讗诇讛讬 讬砖专讗诇". 讗诪专 诇讛: 讗讬 谞讚专转 [讗诐 讛讬讬转 谞讜讚专转] 讜讗讜诪专转 讘"诪讜讛讬" 砖讛讬讗 讻讬谞讜讬 讘注诇诪讗 [住转诐] 鈥� 诪讝讚拽讬拽谞讗 [讛讬讬转讬 诪讝讚拽拽] 诇讱 诇讛转讬专 讗转 讛谞讚专, 讛砖转讗 [注讻砖讬讜] 砖诇讗 谞讚专转 讘"诪讜讛讬" 讗诇讗 讘"讗诇讛讬 讬砖专讗诇" 鈥� 诇讗 诪讝讚拽讬拽谞讗 [讗讬谞讬 诪讝讚拽拽] 诇讱 诇讛转讬专 诇讱 讗转 讛谞讚专.


诪住讜驻专: 专讘 讻讛谞讗 讗讬拽诇注 诇讘讬 [讛讝讚诪谉 诇讘讬转] 专讘 讬讜住祝, 讗诪专 诇讬讛 [诇讜] 专讘 讬讜住祝: 诇讟注讜诐 诪专 诪讬讚讬 [砖讬讟注诐 讗讚讜谞讬 讚讘专]. 讗诪专 诇讬讛 [诇讜]: 诇讗, 讘砖诐 诪专讬 讻讜诇讗 [讗讚讜谉 讛讻诇] 诇讗 讟注讬诪谞讗 诇讬讛 [讗讬谉 讗谞讬 讟讜注诐 讗讜转讜]. 讗诪专 诇讬讛 [诇讜] 专讘 讬讜住祝: 诇讗 诪专讬 讻讜诇讗 [讗讚讜谉 讛讻诇] 诇讗 讟注讬诪转 诇讬讛 [讗讬谉 讗转讛 讟讜注诐 讗讜转讜]. 讜诪注讬专讬诐: 讛谞讬讞讗 [讝讛 谞讜讞] 谞讬转谉 诇讛讘讬谉 讗转 讚讘专讬 专讘 讻讛谞讗 砖讗诪专 讘诇砖讜谉 砖讘讜注讛 鈥� "诇讗 诪专讬 讻讜诇讗 [讗讚讜谉 讛讻诇] "砖讗讬谞谞讜 讟讜注诐, 讗诇讗 诇专讘 讬讜住祝 讗诪讗讬 [诪讚讜注] 讗诪专 "诇讗 诪专讬 讻讜诇讗 [讗讚讜谉 讛讻诇] "? 讜讻讬 注诇 诪讛 讛讬讛 诇讜 诇讛讬砖讘注! 讜诪砖讬讘讬诐: 讛讻讬 讛讜讗 讚拽讗诪专 诇讬讛 [讻讱 讛讜讗 砖讗诪专 诇讜]: 讻讬讜谉 砖"诇讗 诪专讬 讻讜诇讗" 讛讜讗 讚拽讗诪专转 [砖讗诪专转], 讛诇讻讱 [注诇 讻谉] 诇讗 讟注讬诪转 诇讬讛 [转讟注诐 讗讜转讜], 诪砖讜诐 砖讗讬谉 谞讝拽拽讬诐 诇讛转讬专 谞讚专 砖谞讗诪专 讘诇砖讜谉 讞诪讜专讛 讝讜.


讗诪专 专讘讗 讗诪专 专讘 谞讞诪谉: 住讬讻讜诐 讛诇讻转讗 [讛讛诇讻讛] 讘注谞讬谉 讝讛: 驻讜转讞讬谉 诇讜 诇讗讚诐 讗祝 讘讞专讟讛, 砖诪拽讚讬诐 讛讞讻诐 讜砖讜讗诇 讗诐 讛讜讗 诪转讞专讟 注诇 诪讛 砖谞讚专 讘砖注转讜, 讜谞讝拽拽讬谉 讙诐 诇诪讬 砖谞讚专 讘诇砖讜谉 "讗诇讛讬 讬砖专讗诇".


讘 诪住讜驻专: 讛讬讛 诪砖转讘讞 诇讬讛 [诇讜] 专讘讗 诇专讘 谞讞诪谉 讘专讘 住讞讜专讛 转诇诪讬讚讜 砖讗讚诐 讙讚讜诇 讛讜讗. 讗诪专 诇讜 专讘 谞讞诪谉: 讻砖讬讘讗 专讘 住讞讜专讛 诇讬讚讱 (讗诇讬讱), 讛讘讬讗讛讜 诇讬讚讬 (讗诇讬). 讛讜讛 诇讬讛 谞讚专讗 诇诪讬砖专讗 [讛讬讛 诇讜 诇专讘 住讞讜专讛 谞讚专 诇讛转讬专] 讜讻讬讜谉 砖讬讚注 专讘讗 砖专讘 谞讞诪谉 专讜爪讛 诇专讗讜转 讗转 专讘 住讞讜专讛, 砖诇讞 讗讜转讜 讗诇讬讜. 讗转讗 诇拽诪讬讛 [讘讗 诇驻谞讬] 专讘 谞讞诪谉.


讗诪专 诇讬讛 [诇讜] 专讘 谞讞诪谉 讻砖专爪讛 诇讛转讬专 诇讜: 谞讚专转 讗讚注转讗 讚讛讻讬 [注诇 讚注转 讻讱 讜讻讱]? 讗诪专 诇讬讛 [诇讜]: 讗讬谉 [讻谉]. 讜诇讗 讛转讬专 诇讜 谞讚专讜. 砖讗诇 讗讜转讜 砖讜讘: 讗讚注转讗 讚讛讻讬 [注诇 讚注转 讻讱]? 讜讛爪讬注 讗驻砖专讜转 讗讞专转 鈥� 讗诪专 诇讜: 讗讬谉 [讻谉]. 讜讻讱 讛讬讛 讻诪讛 讝讬诪谞讬谉 [驻注诪讬诐], 砖讘讻诇 驻注诐 砖讛爪讬注 诇讜 专讘 谞讞诪谉 驻转讞, 讗诪专 专讘 住讞讜专讛 砖讻讘专 讘砖注转 讛谞讚专 讞砖讘 注诇 讻讱, 讜谞讚专 注诇 诪谞转 讻谉. 讗讬拽驻讚 [讛拽驻讬讚] 专讘 谞讞诪谉 注诇讬讜, 砖谞专讗讛 诇讜 砖专讘 住讞讜专讛 诪注诪讬讚 拽砖讬讬诐 诪讬讜转专讬诐 讘驻谞讬讜 砖诇讗 讬讜讻诇 诇讛转讬专 诇讜. 讗诪专 诇讬讛 [诇讜]: 讝讬诇 诇拽讬诇注讱 [诇讱 诇讗讜讛诇讱], 讗讬谉 讗谞讬 专讜爪讛 诇讚讘专 讗讬转讱, 诪砖讜诐 砖讻注住 注诇讬讜.


谞驻拽 [讬爪讗] 专讘 住讞讜专讛 讜驻转讞 驻讬转讞讗 诇谞驻砖讬讛 [驻转讞 诇注爪诪讜] 砖转讛讗 讚专讱 诇讛转讬专 讗转 谞讚专讜. 讻讬爪讚? 专讘讬 讗讜诪专: 讗讬讝讛 讛讬讗 讚专讱 讬砖专讛 砖讬讘讜专 (砖讬讘讞专) 诇讜 讛讗讚诐 鈥� 讻诇 砖讛讬讗 转驻讗专转 诇注讜砖讬讛 讜转驻讗专转 诇讜 诪谉 讛讗讚诐. 讜讛砖转讗 讚讗讬拽驻讚 [讜注讻砖讬讜 砖讛拽驻讬讚] 专讘 谞讞诪谉 注诇讬 鈥� 讗讚注转讗 讚讛讻讬 [注诇 讚注转 讻谉] 诇讗 谞讚专讬 [谞讚专转讬], 砖谞诪爪讗 砖讗讬谉 讝讜 转驻讗专转 诪谉 讛讗讚诐. 讜砖专讗 诇谞驻砖讬讛 [讜讛转讬专 诇注爪诪讜] 讗转 讛谞讚专, 砖诪注转讛 讗驻砖专 诇讛转讬专讜, 诪砖讜诐 砖诇讗 谞讚专 注诇 诪谞转 砖讬讻注住 注诇讬讜 讗讚诐 讙讚讜诇 讝讛.


讘讚讜诪讛 诇讝讛 诪住讜驻专: 专' 砖诪注讜谉 讘专讘讬 (讘谞讜 砖诇 专讘讬) 讛讜讛 诇讬讛 谞讚专讗 诇诪讬砖专讗 [讛讬讛 诇讜 谞讚专 诇讛转讬专], 讗转讗 诇拽诪讬讬讛讜 讚专讘谞谉 [讘讗 诇驻谞讬 讞讻诪讬诐] 诇讛转讬专, 讗诪专讬 诇讬讛 [讗诪专讜 诇讜]: 谞讚专转 讗讚注转讗 讚讛讻讬 [注诇 讚注转 讻讱 讜讻讱]? 讗诪专: 讗讬谉 [讻谉]. 讛爪讬注讜 讗驻砖专讜转 讗讞专转: 讗讚注转讗 讚讛讻讬 [注诇 讚注转 讻讱]? 讗诪专 诇讛诐: 讗讬谉 [讻谉]. 讜讻讱 讛讬讛 讻诪讛 讝讬诪谞讬谉 [驻注诪讬诐]

